## Acer laiendab oma mängimiseks mõeldud sülearvutite sarja võimsa mudeliga Predator Helios 300

Uus tootesari pakub suurepärast jõudlust keskmise hinnaga, tehes võimsad mängusülearvutid kättesaadavamaks kui kunagi varem

**Toimetaja kokkuvõte**

* 15,6-tollise või 17,3-tollise FHD IPS-ekraaniga Predator Helios 300 mudelitel on 7. põlvkonna Intel Core i7 või i5 standardpingega protsessorid, ülekiirendatav[[1]](#endnote-1) NVIDIA® GeForce® GTX 1060 või 1050Ti graafikakaart, kiire traadita side ühendus ja välkdraivid.
* Kaks AeroBlade™ 3D ventilaatorit[[2]](#endnote-2) tagavad mängimise ajal seadme jahutuse, tarkvara PredatorSense hõlbustab GPU ülekiirendamist1 ja süsteemi juhtimist
* Klassikalise ja maitseka mängimiseks sobiva korpusega ning taustvalgustusega raudpunase klaviatuuriga valitud mudelitel on tugev ja vastupidav metallist kaas ning klaviatuuriala

**NEW YORK (27. aprill 2017)** Ettevõte tutvustas täna New Yorgis Aceri ülemaailmsel pressikonverentsil next@acer oma uut mängusülearvutite sarja liiget Predator Helios 300. 15,6-tollise või 17,3-tollise ekraaniga mudelil on maitsekate punaste elementidega mattmust korpus ning veidi ebatavaline ja humoorikas disain. Opsüsteemiga Windows 10 seade pakub võimsaid funktsioone ja tehnoloogiaid soodsa hinnaga, mis teeb mängimiseks loodud sülearvutid varasemast paremini kättesaadavaks.

Predator Helios 300 südameks on ülekiirendamist võimaldav1 NVIDIA® GeForce® GTX 1060 või 1050Ti protsessor, mis on ühendatud 7. põlvkonna Intel Core i7 (7700HQ) või i5 protsessoriga (7300HQ), tagades muljetavaldava jõudluse. Kogu seda töötlusjõudu toetab 16 GB DDR4-mälu (täiendatav 32 GB-ni), kiire SATA SSD1 ja 1 TB HDD1. Tänu sülearvuti põhjal asuvatele juurdepääsuluukidele saab mälu- ja salvestuskomponente hõlpsalt täiendada.

Mudelil Predator Helios 300 on ka USB 3.1 Type-C liides, USB 3.0 liides (mis võimaldab väljalülitatud olekus laadimist USB-ühenduse kaudu), kaks USB 2.0 liidest ja HDMI 2.0 ühendus. Kiire traadita side ühenduse võimaldab luua 2x2 802.11ac tehnoloogia, samuti on seadmel kaabelühenduse loomiseks gigabitise Etherneti liides.

Meelelahutuskeskuseks loodud Predator Helios 300 sülearvutisari sobib ideaalselt nii mängimiseks kui ka filmide vaatamiseks. Kirkal 15,6-tollisel või 17,3-tollisel täis-HD IPS-ekraanil on pilt erk ja elav, Dolby Audio™ Premium ja Acer TrueHarmony™ loovad lummava, selge ja rikkaliku akustikaga heli. Skype’i ärirakenduse sert tagab vestluste ajal selge ja katkestusteta heli ning võimaldab Cortanat kasutada häälkäskluste abil suurepärase kvaliteediga.

Sujuva mängu tagab kahe ventilaatori süsteem , millel on AeroBlade™ 3D-ventilaator2 , mille üliõhukesed metall-labad hoiavad sülearvuti töötamise ajal optimaalset temperatuuri. Eellaaditud tarkvara PredatorSense pakub reaalajas süsteemiteavet ja ülekiirendusvõimalust, et mängijad saaksid jälgida ja juhtida süsteemi olulisi andmeid ühe keskse liidese kaudu.

Täpsed tehnilised andmed, hinnad ja saadavus on regiooniti erinev. Kui soovite lisateavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori poole veebisaidil [www.acer.com](http://www.acer.com/).

Uus Predator Helios 300 toodi avalikkuse ette täna New Yorgis toimunud pressiüritusel next@acer, kus ettevõte tutvustas valikut uusi seadmeid ja lahendusi mänguritele, sisuloojatele, peredele, õpilastele ja professionaalidele. Lisateavet leiate lehelt [www.acer.com/nextatacer](http://www.acer.com/nextatacer).

**Teave Aceri kohta**

Acer asutati 1976. aastal. See on riistvara-, tarkvara- ja teenuseettevõte, mis on pühendunud inimeste elusid lihtsustavate uuenduslike toodetega seotud uurimistööle, disainile, turundusele, müügile ja tugiteenustele. Aceri tootevalikus on lauaarvutid, kuvarid, projektorid, serverid, tahvelarvutid, nutitelefonid ja kantavad seadmed. Lisaks arendatakse ettevõttes pilvlahendusi, mille abil tuua kokku asjade Internet. Acer tähistas 2016. aastal oma 40. sünnipäeva ning kuulub maailma viie suurima arvutiettevõtte hulka. Ettevõttes töötab üle maailma 7000 inimest ja sellel on esindused enam kui 160 riigis. Lisateabe saamiseks külastage veebisaiti [www.acer.com](http://www.acer.com).

**Avalikud kontaktid**

PanAm – Lisa Emard Tel: +1-949-471-7705 E-post: lisa.emard@acer.com
EMEA – Manuel Linnig Tel: +41 91 2610 522 E-post: manuel.linnig@acer.com
Corp./Aasia – Steven Chung Tel: +886-2-86913202 E-post: steven.h.chung@acer.com

© 2017 Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Ainult mudelitel G3-572, G3-573, ja PH317-51 [↑](#endnote-ref-1)
2. Valitud mudelitel [↑](#endnote-ref-2)